מחוז

מחוז הוא תחום טריטוריאלי המוגדר במסגרת חלוקה מנהלית של מדינה. חלוקת מדינה למחוזות (עם או בלי מידה מסוימת של שלטון עצמי במסגרת השלטון המקומי) נפוצה במדינות רבות. משמעות המונח מחוז משתנה ממדינה למדינה. לעיתים קרובות מחולק המחוז ליחידות משנה מוניציפליות כגון נפות ולעיתים כפוף המחוז לסמכות מנהלית גבוהה יותר של יחידה שלטונית שנקראת פרובינציה. למחוזות גם שמות שונים הנובעים מדרך היווצרות שונה, המתאימה להלך-הרוח באומה ספציפית או בתקופה ספציפית, כגון: מרוסית; גוברניה, אובלסט וקראי: שטחים שהוקצו לווסל בעל מעמד הולך ופוחת בהתאמה. מאנגלית; פלך (shire), חלוקה הקשורה לשטחי מרעה (המילה שריף לקוחה, למשל, מהרייף של השייר (shire reif) – מעין שוטר תנועה של כבשים באנגליה) או מחוז (county) שהוא יחידת חלוקה אדמיניסטרטיבית שמקורה בכיבוש הנורמני של אנגליה. באוסטריה, מחוז כולל בשטחו מספר ערים. בכירי המחוז לא נבחרים לתפקידם על ידי הציבור, אלא ממונים על ידי מושל המדינה. ערים עצמאיות, שלא כפופות למחוז כלשהו, מתפקדות כמחוז עירוני. עיר הבירה וינה, שנחשבת למדינה ולמחוז עירוני, מחולקת ל-23 מחוזות קטנים, שבכיריהם נבחרים לתפקידם בבחירות. ערך מורחב – מחוזות אורוגוואי באורוגוואי ישנם כ-19 מחוזות (departamentos, דפרטמנטוס), המחולקים לנפות. בכל מחוז נערכים בחירות נפרדות לראשות המחוז, מעבר לבחירות הרגילות לראשות הערים והממשלה. במקרים רבים הנסיעה ממחוז למחוז בכבישים מחויבת באגרת נסיעה. ערך מורחב – מחוזות איטליה איטליה מחולקת ל-20 מחוזות, מהם חמישה הם בעלי מעמד אוטונומי מיוחד. ערך מורחב – מחוזות איראן איראן מחולקת ל-30 מחוזות. באנגליה, מחוז הוא השיטה הבולטת ביותר של שלטון מקומי. המחוזות עוסקים בגביית מסים (לרבות מס הכנסה מעסקים), בתכנון, בדיור, בבריאות ובתחומים נוספים. המחוז הראשון, מחוז עיר הבירה לונדון, הוקם בשנת 1965. ערך מורחב – מחוז (ארצות הברית) בארצות הברית קיימים מספר סוגים של מחוזות: כל מדינה מחולקת למחוזות קונגרס (congressional district), בהם נערכות הבחירות האזוריות לבית הנבחרים של הקונגרס. בסך הכול קיימים 435 מחוזות קונגרס, הנקבעים לפי מפקד האוכלוסין המעודכן. בכל אחד חיים, בהערכה גסה, כ-630 אלף תושבים. רק תושבים ממחוז בחירה מסוים, רשאים להשתתף בבחירות לנציג המחוז בבית הנבחרים. מחוז בחירה עם נציגות בבית הנבחרים של המדינה (legislative district). אזור סמכות של בית משפט פדרלי מסוים, נקרא מחוז שיפוט פדרלי. בחלק מהמדינות יש רק מחוז שיפוט פדרלי אחד, ובחלקן יש כמה מחוזות כאלו. מחוז קולומביה של עיר הבירה וושינגטון, מושב השלטון הפדרלי, הוא מחוז עצמאי שאינו כפוף לאחת מחמישים המדינות. מדינת אלסקה מחולקת למחוזות, למטרה מנהלית. מחוזות מיוחדים הם מחוזות עם סמכות מקומית בנושא ספציפי, כמו למשל בתי ספר, השכלה גבוהה, בתי חולים ונמלים. ערך מורחב – מחוזות בחריין בבחריין יש ארבעה מחוזות: מחוז הדרום, מחוז הבירה, מחוז הצפון ומחוז מוחארק. עד סוף 2014 היה מחוז חמישי בבחריין שנקרא אז "מחוז המרכז" ובסופו של דבר הוא התפרק ושטחו סופח על ידי מחוז הבירה ומחוז הדרום. חלק מהערים בבלגיה מחולקות למחוזות. גרמניה מחולקת ל-439 מחוזות, שכוללים ערים וכפופים למדינות. 116 ערים גדולות נחשבות למחוז עירוני עצמאי. בנוסף, קיימים גם מחוזות ממשלתיים (פדרליים). במזרח גרמניה הוקמו מחוזות משנת 1952. הודו מחולקת ל-602 מחוזות, שהוקמו בתקופת השלטון הבריטי. המחוז עוסק בשירותים הממשלתיים ובגביית מיסים. הונג קונג מחולקת ל-18 מחוזות, ובראש כל מחוז עומדת מועצה מחוזית. ערך מורחב – מחוזות הונגריה מבחינה אדמיניסטרטיבית הונגריה מחולקת ל-19 מחוזות (megye, מֶדיֶה) ועיר הבירה. טורקיה מחולקת מאז 1941 לשבעה מחוזות (יחיד bölge, רבים bölgeler). למחוזות אין משמעות אדמיניסטרטיבית והם משמשים לצרכים סטטיסטיים בלבד. ערך מורחב – מחוזות יפן ביפן, מחוז כולל עיירות וכפרים בלבד, ללא ערים. התפקיד המנהלי של המחוזות בוטל בשנת 1923. ערך מורחב – מחוזות בישראל מדינת ישראל מחולקת לשישה מחוזות ראשיים וחמישה-עשר מחוזות משנה המכונים נפות. מלזיה מחולקת למדינות, וכל מדינה מחולקת למחוזות. נאורו מחולקת ל-14 מחוזות. בניו זילנד, מחוז הוא שטח שאינו כולל עיר. ערך מורחב – חלוקה מנהלית של סין העממית ברפובליקה העממית של סין מתקיימת חלוקה מנהלית למחוזות (省). ל-31 יחידות מנהליות בסין יש מעמד של מחוז, מתוכן 22 הן מחוזות, חמש מכוּנות אזורים אוטונומיים, ארבע הן מחוזות עירוניים, ושתיים נקראות אזורים מנהליים מיוחדים. סרביה מחולקת ל-29 מחוזות, בנוסף לעיר בלגרד. פולין מחולקת ל-379 מחוזות (powiat), מתוכם 65 מחוזות ערים. כל מחוז מתחלק לרשויות מקומיות (Gmina). פורטוגל מחולקת ל-18 מחוזות, ובכירי המחוז ממונים על ידי הממשלה. פקיסטן מחולקת ל-130 מחוזות, שהוקמו בתקופת הכיבוש הבריטי. בכירי המחוז נבחרים על ידי התושבים. פרו מחולקת ל-1,747 מחוזות, שמרכיבים פרובינציות ואזורים. באונטריו, מחוז כולל שטח שבבעלות המדינה, ולא בבעלות פרטית. המחוזות הראשונים הוקמו בשנת 1858, והם כוללים שירותי רווחה לתושבים. במערב ובצפון קנדה, הממשלה הפדרלית הקימה חמישה מחוזות, בשנים 1876 ו-1882. קניה מחולקת לפרובינציות, וכל פרובינציה מחולקת למחוזות. ערך מורחב – מחוזות שוודיה שוודיה מחולקת מבחינה מנהלית ל-21 מחוזות, כאשר כל מחוז (Län) מחולק למספר יחידות משנה מוניציפליות (נפות) הנקראות קומין (Kommuner). ערך מורחב – מחוזות שווייץ שווייץ מחולקת ליחידות שלטוניות שנקראות קנטונים, ומהוות מעין פרובינציות. רוב הקנטונים מחולקים למחוזות. תאילנד מחולקת לפרובינציות, וכל פרובינציה מחולקת למחוזות. מדיה וקבצים בנושא מחוז בוויקישיתוף